หุ้นสหรัฐปรับลงไม่มากอย่างที่คาด
หุ้นสหรัฐปรับลงไม่มาก-น้ำมันดิบตลาดไนเม็กซ์ปิดที่79.97ดอลลาร์สหรัฐ/บาร์เรล
6 พ.ค. 2553

หุ้นสหรัฐปรับลงไม่มาก-น้ำมันดิบตลาดไนเม็กซ์ปิดที่79.97ดอลลาร์สหรัฐ/บาร์เรล
ดัชนีหุ้นสหรัฐดีดกลับขึ้นไปอยู่ในแดนบวกในช่วงกลางของการซื้อขาย ก่อนลงไปปิดในแดนลบราว 60 จุด หลังจากในช่วงต้นดัชนีดิ่งลงไปกว่า 100 จุด จากความวิตกกังวลเรื่องหนี้สินของกรีซ เนื่องจากเกรงว่าเงินกู้ฉุกเฉินจากกลุ่มยูโรโซนและไอเอ็มเอฟ จำนวน 144,000 ล้านดอลลาร์สหรัฐ อาจไม่เพียงพอที่จะชะลอปัญหาหนี้สินไม่ให้แพร่กระจายไปทั่วยุโรป 
ด้านราคาน้ำมันดิบตลาดไนเม็กซ์ ดิ่งลง 2.77 ดอลลาร์สหรัฐ ไปปิดที่ 79.97 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 10,866.83 จุด ร่วงลง 59.94 จุด หรือ 0.55% ดัชนีแนสแดค ปิดที่ 2,402.29 จุด ลดลง 21.96 จุด หรือ 0.91% ดัชนีเอสแอนด์พี ปิดที่ 1,165.87 จุด ลดลง 7.73 จุด หรือ 0.66%
ตลาดหุ้นสำคัญของยุโรป ดัชนีตลาดลอนดอน FTSE 100 ปิดที่  5,341.93 จุด ลดลง 69.18 จุด หรือ 1.28% ดัชนี DAX ตลาดแฟรงก์เฟิร์ต ปิดที่ 5,958.45 จุด ลดลง 48.41 จุด หรือ 0.81% และดัชนี CAC 40 ตลาดปารีส ปิดที่ 3,636.03 จุด ลดลง 53.26 จุด หรือ 1.44% ส่วนราคาน้ำมันดิบเบรนต์ ตลาดลอนดอน ลดลง 3.06 ดอลลาร์สหรัฐ ปิดที่ 82.61 ดอลลาร์สหรัฐ/บาร์เรล
ราคาทองคำตลาดนิวยอร์ก ปิดที่ 1,174.60 ดอลลาร์สหรัฐ/ออนซ์ เพิ่มขึ้น 6 ดอลลาร์สหรัฐ จากเมื่อวันอังคาร ซึ่งปิดที่ 1,168.60 ดอลลาร์สหรัฐ